_____________________________________________________ -  Contract prestare a serviciului de salubrizare – activitatea colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat –

Anexa nr.7a la HCL nr. __ / _____________ .2025
CONTRACT

de prestare a serviciului de salubrizare
– activitatea colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat –
· utilizatori persoane fizice -
Nr. ........................ din .............................

    CAP. I

    Părţile contractante

    ART. 1

   __________________________________, cu sediul în ______________________, nr.____ , jud. BUZĂU, C.I.F.________________, contul nr. _____________________, deschis la Trezoreria ___________________, judeţul BUZĂU, titular a Licenţei nr. …….. din ……….., emisă de A.N.R.S.C. BUCUREŞTI, reprezentat de _______________________ , având funcţia de  ____________________ , în calitate de operator/prestator, pe de o parte,
    şi

    (Se trece dl/dna) ................................................................., .domiciliat în localitatea ……….........., str. ................. nr. ...., bl. ...., sc. ...., judeţul/sectorul .................. … identificat cu C.I./B.I. seria ........., nr. ……………......., eliberată/eliberat la data de ......., C.N.P. ………………………………......), în calitate de utilizator, pe de altă parte, au convenit să încheie prezentul contract de prestări de servicii de colectare a deşeurilor de tip municipal, cu respectarea următoarelor clauze:

    CAP. II

    Obiectul contractului

    ART. 2

    Obiectul prezentului contract îl constituie prestarea activităţii colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat.
    ART. 3

    Operatorul va presta activitatea de ridicare a deşeurilor municipale din locaţia situată în judeţul BUZĂU, comuna PÂRSCOV, sat _____________ , nr. __________________
    ART. 4

    
(1) Prezentul contract s-a încheiat pentru un număr de ......... persoane.


    
(2) Forma de executare a prezentului contract este :

           - pe baza de volum : lunar, volumele maxime pentru care se platesc sumele înscrise în contract sunt:

a) 0,0077 mc/pers sau 2,7101 kg/pers., pentru gestionarea deşeurilor de hârtie, metal, plastic, sticlă şi textile, în cazul prestaţiilor de care beneficiază individual, pe bază de contract de prestare a serviciului de salubrizare
b) 0,0157 mc/pers sau 5,5024 kg/pers., pentru gestionarea deşeurilor altele decât cele de hârtie, metal, plastic, sticlă şi textile, în cazul prestaţiilor de care beneficiază individual, pe bază de contract de prestare a serviciului de salubrizare.

(3) Instrumentul economic “plăteşte pentru cât arunci” implementat la nivelul U.A.T. comuna PÂRSCOV, este bazat pe elementul: volum

(4) Pentru orice volum lunar de deşeuri colectat în plus de la fiecare utilizator persoană fizică, peste volumul lunar maxim de la alin.(2), utilizatorul va plăti contravaloarea volumului colectat în plus
(5) Modalitatea de plata a contravalorii serviciului este prin tarif.

    ART. 5

    (1) Contractul de prestare a activităţii de colectare a deşeurilor municipale se încheie între operator şi utilizator pe o durată nedeterminată.

    (2) Contractul poate înceta în următoarele cazuri:

    a) prin acordul scris al părţilor;

     b) prin denunţare unilaterală de utilizator, cu un preaviz de 30 de zile, după achitarea la zi a tuturor debitelor datorate către operator;

    c) prin denunţare unilaterală de către operator, în cazul neachitării contravalorii serviciilor prestate în termen de 30 de zile calendaristice de la data expirării termenului de plată a facturii, cu acordul autorităţii administraţiei publice locale care va aplica începând cu data încetării contractului taxa de salubrizare instituită conform prevederilor <LLNK 12006   101 10 201   0 61>Legii serviciului de salubrizare a localităţilor nr. 101/2006, republicată, cu modificările şi completările ulterioare;

    d) în cazul abrogării hotărârii de dare în administrare a serviciului de salubrizare – activitatea colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat – a Consiliului Local PÂRSCOV.

    e) prin reziliere;

    f) în cazul deschiderii procedurii de reorganizare judiciară şi/sau faliment al operatorului.

    (3) Măsura rezilierii contractului se poate lua numai în urma unui preaviz adresat utilizatorului şi se poate pune în aplicare după 15 zile lucrătoare de la data primirii acestuia de către utilizator.

    ART. 6

    În anexa nr.3 la contract sunt menţionate standardele, normativele şi gradul de continuitate a serviciului, valabile la data semnării contractului.

    CAP. III

    Drepturile şi obligaţiile operatorului

    ART. 7

    Operatorul are următoarele drepturi:

a) să încaseze lunar contravaloarea serviciilor prestate/contractate, corespunzător tarifului aprobat de autorităţile administraţiei publice locale, determinat în conformitate cu normele metodologice elaborate şi aprobate de A.N.R.S.C.;

b) să aplice penalităţi egale cu nivelul dobânzii datorate pentru neplata la termen a obligaţiilor bugetare, în cazul neachitării facturilor la termen;

c) să asigure echilibrul contractual pe durata contractului de prestări de servicii;

d) să iniţieze modificarea şi completarea contractului de prestare a activităţii de colectare a deşeurilor municipale sau a anexelor acestuia, ori de câte ori apar elemente noi în baza normelor legale, prin acte adiţionale;

e) să solicite autorităţii administraţiei publice locale acordul privind rezilierea contractului, considerarea utilizatorului ca fiind fără contract şi obligarea acestuia la achitarea taxei speciale, instituită pentru astfel de cazuri;

f) să solicite recuperarea debitelor în instanţă;
g)să prelucreze date cu caracter personal, Operatorul fiind Operator de date cu caracter personal

h) alte drepturi prevăzute în hotărârea de dare în administrare a activităţii/serviciului şi în regulamentul şi caietele de sarcini ale serviciului/activităţii.
    ART. 8

    Operatorul are următoarele obligaţii:

a) să asigure prestarea activităţii de colectare a deşeurilor municipale, conform prevederilor contractuale şi cu respectarea regulamentului serviciului de salubrizare, prescripţiilor, normelor şi normativelor tehnice în vigoare;

b) să respecte prevederile reglementărilor emise de autorităţile de reglementare şi autorităţile administraţiei publice locale;

c) să respecte indicatorii de performanţă stabiliţi prin hotărârea de dare în administrare  şi precizaţi în regulamentul serviciului de salubrizare, să îmbunătăţească în mod continuu calitatea serviciilor prestate;

d) să înregistreze toate reclamaţiile şi sesizările utilizatorului şi să ia măsurile care se impun în vederea rezolvării acestora, în termen de maximum 30 de zile;

e) să actualizeze împreună cu autorităţile administraţiei publice locale evidenţa tuturor utilizatorilor cu şi fără contracte de prestări de servicii, în vederea decontării prestaţiei direct din bugetul local pe baza taxelor locale instituite în acest sens;

f) să presteze activitatea de colectare a deşeurilor municipale la toţi utilizatorii din raza unităţii administrativ-teritoriale pentru care are hotărâre de dare în administrare; 
g) să asigure continuitatea serviciului, cu excepţia cazurilor de forţă majoră, aşa cum sunt acestea definite prin lege;

h) să verifice integritatea recipientelor de colectare şi să le înlocuiască în termen de maximum două zile de la constatare sau de la sesizarea primită în acest sens, dacă acestea nu mai asigură etanşeitatea;

i) să plătească penalizări în cuantum de 3% pe zi din valoarea facturii curente pentru:

    1. întreruperea nejustificată a prestării serviciului;

    2. prestarea serviciului sub parametrii de calitate şi cantitate prevăzuţi în contract;

    3. neanunţarea întreruperii serviciului sau depăşirea intervalului anunţat;

    4. neridicarea deşeurilor la data şi intervalul orar stabilite prin contract;

j) să suplimenteze capacitatea de înmagazinare, inclusiv prin mărirea numărului de recipiente sau containere, în cazul în care se dovedeşte că volumul acestora este insuficient şi se depozitează deşeuri municipale în afara lor;

k) să inscripţioneze recipientele de colectare a deşeurilor municipale, pentru a evita folosirea acestora fără drept, cu un marcaj de identificare realizat astfel încât să nu poate fi şters fără ca prin această operaţie să nu rămână urme vizibile;

l) să colecteze deşeurile folosind autovehicule special echipate pentru transportul deşeurilor menajere;

m) să ridice deşeurile în zilele şi în intervalul orar stabilite
n) să încarce întregul volum de deşeuri, inclusiv deşeurile municipale amplasate lângă containerele de colectare, şi să lase în stare de curăţenie spaţiul destinat depozitării;

o) în cazul în care în/lângă containerele de colectare sunt depozitare şi deşeuri din construcţii, acestea vor fi colectate separat, după caz, înştiinţând în scris utilizatorul despre acest fapt şi despre suma suplimentară ce va fi facturată pentru colectarea acelor deşeuri;

p) să manipuleze cu grijă recipientele de colectare pentru a evita deteriorarea lor, să aşeze după golire recipientele în poziţie normală, pe locul de unde au fost ridicate. Toate operaţiunile vor fi efectuate astfel încât să se evite producerea zgomotului şi a altor inconveniente pentru utilizator;

q) să aducă la cunoştinţa utilizatorilor modificările de tarif şi alte informaţii necesare, prin adresă ataşată facturii şi prin afişare la utilizatori;
r) să transmită utilizatorului factura cu cel puţin15 zile înainte de data scadenţei înscrisă pe factură;
s) alte obligaţii prevăzute în hotărârea de dare în administrare a activităţii/serviciului şi în regulamentul şi caietele de sarcini ale serviciului/activităţii.
    CAP. IV

    Drepturile şi obligaţiile utilizatorului

    ART. 9

    Utilizatorul are următoarele drepturi:

a) accesibilitate egală şi nediscriminatorie la serviciul public, în condiţii contractuale, în condiţiile contractului de prestare;

b) să i se presteze activitatea de colectare a deşeurilor municipale în ritmul şi la nivelurile stabilite în contract;

c) să fie dotat de operator cu recipienţi de colectare adecvaţi mijloacelor de transport ale acestuia, după caz, prin închiriere sau vânzare; 

d) să solicite şi să primească, în condiţiile legii şi ale contractului de prestare, despăgubiri sau compensaţii pentru daunele provocate de către operator prin nerespectarea obligaţiilor contractuale asumate ori prin prestarea unor servicii inferioare, calitativ şi cantitativ, parametrilor tehnici stabiliţi prin contract sau prin normele tehnice în vigoare;

e) să sesizeze, în scris, autorităţilor administraţiei publice locale şi celei competente orice deficienţe constatate în sfera activităţii de colectare a deşeurilor municipale şi să facă propuneri vizând înlăturarea acestora, îmbunătăţirea activităţii şi creşterea calităţii serviciului.

f) să solicite, să primească şi să utilizeze informaţii privind activitatea de colectare a deşeurilor municipale, despre deciziile luate în legătură cu acest serviciu de către autorităţile administraţiei publice locale, A.N.R.S.C. sau operator, după caz;

g) să primească răspuns în maximum 30 de zile la sesizările adresate operatorului sau autorităţilor administraţiei publice locale cu privire la neîndeplinirea unor condiţii contractuale;

h) să se adreseze, individual ori colectiv prin intermediul unor asociaţii reprezentative, autorităţilor administraţiei publice locale sau centrale ori instanţelor judecătoreşti, în vederea prevenirii sau reparării unui prejudiciu direct ori indirect;

i) să conteste facturile, în scris, când constată încălcarea prevederilor contractual, în termen de maxim 15 zile de la primirea acestora;

j) să renunţe, în condiţiile legii, la serviciile contractate;
k) alte drepturi prevăzute în hotărârea de dare în administrare a activităţii/serviciului şi în regulamentul şi caietele de sarcini ale serviciului/activităţii.

    ART. 10

    Utilizatorul are următoarele obligaţii:
a)să respecte prevederile regulamentului serviciului de salubrizare şi clauzele contractului de prestare a activităţii de colectare a deşeurilor municipale;

b)să depoziteze deşeurile municipale în vederea colectării numai în recipienţi compatibili cu sistemul de colectare al operatorului, iar materialele reciclabile se vor colecta astfel:

- hartia şi tipăriturile se vor împacheta;

- cartoanele se vor plia şi lega;

- PET-urile se vor depozita strivite şi fără dop;

- dozele de aluminiu se vor depozita strivite.

c) să achite în termenele stabilite obligaţiile de plată, în conformitate cu prevederile contractului de prestare a activităţii de colectare a deşeurilor municipale; în cazul în care utilizatorul  nu intră în posesia unei facturi, acesta se  va deplasa la casieria operatorului până la sfârşitul lunii în care nu a primit factura, pentru efectuarea plăţii, solicitând cu această ocazie predarea unui exemplar al facturii; 

d) să nu împiedice în niciun fel accesul utilajelor de colectare a deşeurilor la punctele de colectare;

e) să comunice în scris operatorului, în termen de 10 zile lucrătoare, orice modificare a elementelor care au stat la baza întocmirii contractului şi să încheie acte adiţionale în legătură cu acestea, modificarea numărului de persoane se comunică de către utilizator trimestrial, dacă este cazul;

f) să suporte costurile de remediere sau înlocuire a recipientelor de precolectare, în cazul deteriorării acestora din vina dovedită a utilizatorului;

g) să asigure preselectarea pe categorii a deşeurilor reciclabile, rezultate din gospodăriile proprii sau din activităţile lucrative pe care le desfăşoară, precum şi depozitarea acestora în containere asigurate de operatorul serviciului de salubrizare în acest scop;

h) să aplice măsuri privind deratizarea şi dezinsecţia, stabilite de autoritatea locală şi de direcţia de sănătate publică teritorială; să igienizeze/dezinfecteze periodic recipieţii de colectare; 
i) să accepte întreruperea temporară a prestării serviciului pentru/ca urmare a execuţiei unor lucrări prevăzute în programele de reabilitare, extindere şi modernizare a infrastructurii tehnico-edilitare;

j) să execute operaţiunea de precolectare în recipientele cu care sunt dotate punctele de colectare, în conformitate cu sistemul de colectare convenit de operator cu autorităţile administraţiei publice locale şi stabilite prin contract. Fracţiunea umedă a deşeurilor va fi depusă obligatoriu în saci de plastic şi apoi în recipientul de colectare destinat special în acest scop;

k) să primească, la cerere, de la operator pungi/saci de plastic pentru colectarea selectivă a deşeurilor reciclabile;

l) să menţină în stare de curăţenie spaţiile în care se face precolectarea, precum şi recipientele în care se depozitează deşeurile municipale în vederea colectării, dacă acestea se află pe proprietatea lor;

m) să execute operaţiunea de precolectare în condiţii de maximă siguranţă din punctul de vedere al sănătăţii oamenilor şi al protecţiei mediului, astfel încât să nu producă poluare fonică, miros neplăcut şi răspândirea de deşeuri;

n) să nu introducă în recipientele de precolectare deşeuri din categoria celor cu regim special (periculoase, toxice, explozive), animaliere, provenite din construcţii, din toaletarea pomilor sau curăţarea şi întreţinerea spaţiilor verzi ori provenite din îngrijiri medicale care fac obiectul unor tratamente speciale autorizate de direcţiile sanitare veterinare sau de autorităţile de mediu;

o) să asigure curăţenia locurilor de parcare de reşedinţă pe care le au în folosinţă din domeniul public, dacă este cazul, şi să nu efectueze activităţi de reparaţii, întreţinere sau curăţare a autovehiculelor, prin care pot produce scurgerea uleiurilor, carburanţilor şi lubrifianţilor;
p) să asigure accesul de la căile publice până la punctul de colectare al autovehiculelor destinate acestui scop, înlăturând gheaţa, zăpada şi poleiul;
q) să colecteze separat, pentru cel puţin deşeurile din hârtie, metal, plastic, sticlă şi textile din deşeurile municipale, pe tipuri de materiale, deşeurile reciclabile rezultate din activităţile pe care le desfăşoară, în recipiente diferite inscripţionate corespunzător care vor fi predate operatorului de salubrizare al comunei. 

r) producătorii au obligaţia să acopere costurile de gestionare a deşeurilor din deşeurile municipale pentru care se aplică răspunderea extinsă a producătorului stabilite de O.U.G. 92/2021 privind regimul deşeurilor şi prin Legea nr. 249/2015, cu modificările şi completările ulterioare,  Legea nr. 212/2015, cu modificările şi completările ulterioare, Hotărârea Guvernului nr. 1.132/2008, cu modificările şi completările ulterioare, Ordonanţa de urgenţă a Guvernului nr. 5/2015, cu modificările şi completările ulterioare;

s) Titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului;
ş)sa nu incendieze oricărui tip de deşeu şi/sau substanţă sau obiect;

t) să nu îngroape deşeuri, de orice fel;

ţ)să nu elimine, deţinei, păstreze deşeuri în afara spaţiilor autorizate în acest scop

u) să nu abandoneze, să nu arunce, să nu ascundă deşeuri pe raza teritorial administrativă a U.A.T. comuna PÂRSCOV
v) alte obligaţii prevăzute în hotărârea de dare în administrare a activităţii/serviciului şi în regulamentul şi caietele de sarcini ale serviciului/activităţii.

CAP. V

Colectarea deşeurilor municipale, măsurarea prestaţiei activităţii de colectare a deşeurilor municipale

ART. 11

Colectarea deşeurilor municipale se va face în conformitate cu cerinţele stabilite de autorităţile administraţiei publice locale PÂRSCOV, prin Regulamentul propriu al serviciului de salubrizare şi al Programului privind ritmicitatea ridicării deşeurilor menajere avizat anual de Primar, prin aparatul propriu de specialitate.

Ritmicitatea şi intervalul orar de ridicare a deşeurilor prevăzute pentru acest contract sunt menţionate în Anexa nr.1. 

CAP. VI

Tarife, facturare şi modalităţi de plată

ART. 12

(1) Operatorul va practica tarifele aprobate de autoritea administraţiei publice locale PÂRSCOV, potrivit prevederilor legale în vigoare şi prevăzute în anexa nr.2 la prezentul contract.

(2) Stabilirea, ajustarea ori modificarea tarifelor se va face potrivit prevederilor legale.

 (3) Modificarea tarifelor va fi adusă la cunoştinţă utilizatorilor cu minimum 15 zile înaintea începerii perioadei de facturare.

(4) Operatorul va evidenţia separat pe factura emisă utilizatorilor contravaloarea fiecărei activităţi componente a serviciului de salubrizare, corespunzător tarifelor aprobate, contravaloarea cheltuielilor cu contribuţia pentru economia circulară, corespunzător indicatorilor de performanţă ai activităţilor desfăşurate de operatori, inclusiv valoarea reducerii facturii pentru utilizatorii casnici care colectează separat deşeurile municipale, aprobată de către autoritatea deliberativă a a U.A.T. comuna PÂRSCOV (lei/persoană).

(5) Conform cu  principiul “ Plăteşte pentru cât arunci”, fiecare utilizator va plăti contravaloarea volumului de deşeuri colectat în plus faţă de volumul lunar prevăzut la art.4
(6) În cazul în care legislaţia fiscală românească sau cea aplicabilă serviciilor publice va fi modificată, orice clauză care va impacta una dintre părţi ca fi subiect de renegociere între părţi într-un termen de 60 zile de la data notificării făcute de catre una dintre părţi.

    ART. 13

    (1) Facturarea se face lunar, în baza tarifelor aprobate şi a volumelor efective determinate sau estimate potrivit prevederilor contractuale.

    (2) Factura va cuprinde elementele de identificare ale fiecărui utilizator, volumele facturate, tariful aplicat, inclusiv baza legală.

    ART. 14

    (1) Factura pentru prestarea serviciului de colectare a deşeurilor municipale se emite cel mai târziu până la data de 15 a lunii următoare celei în care prestaţia a fost efectuată. Utilizatorii sunt obligaţi să achite facturile reprezentând contravaloarea serviciului de care au beneficiat, în termenul de scadenţă de 15 zile de la data primirii facturii; data emiterii facturii, data predării facturii, în cazul în care este transmisă prin delegat, şi data scadenţei se înscriu pe factură.

    (2) Neachitarea facturii în termen de 30 de zile de la data scadenţei atrage penalităţi de întârziere, după cum urmează:

    a) penalităţile sunt egale cu nivelul dobânzii datorate pentru neplata la termen a obligaţiilor bugetare, stabilite conform reglementărilor legale în vigoare;

    b) penalităţile se datorează începând cu prima zi după data scadenţei;

    c) valoarea totală a penalităţilor nu poate depăşi cuantumul debitului şi se constituie venit al operatorului.

   (3) La plata facturilor restante se face mai întâi stingerea penalităţilor de întârziere, apoi se va stinge valoarea prestaţiei. Ne rezervăm dreptul de a ceda creanţele nostre uni birou de recuperare de creanţe.

   (4) Dacă nu sunt respectaţi termenii prevăzuţi la alin.(3), vom accepta în continuare comenzi numai cu plata în avans, dar numai după stingerea debitului. În cazul nerespectării termenilor impuşi mai sus, ne rezervăm dreptul de a înceta complet prestaţia.

   (5) Nerespectarea de către utilizatori a condiţiilor calitative şi cantitative de depozitare, stabilite prin reglementările legale în vigoare, conduce la plata unor penalităţi şi despăgubiri pentru daunele provocate.

    ART. 15

    Utilizatorul poate efectua plata serviciilor prestate prin următoarele modalităţi:

    a) în numerar la casieria operatorului;

    b) cu filă CEC;

    c) cu ordin de plată;

    d) prin internet, prin Sistemul national electronic de plaţi on line [(SNEP) “ghişeul unic”], etc;


    e) prin transfer bancar


    f) alte instrumente de plată convenite de părţi.

    ART. 16

    În funcţie de modalitatea de plată, aceasta se consideră efectuată, după caz, la una dintre următoarele date:

    a) data certificării plăţii de către unitatea bancară a utilizatorului pentru ordinele de plată;

    b) data certificată de operator pentru filele CEC sau celelalte instrumente de plată legale;

    c) data înscrisă pe chitanţa emisă de casieria operatorului.

    ART. 17

    În cazul în care pe documentul de plată nu se menţionează obiectul plăţii, se consideră achitate facturile în ordine cronologică.

    ART. 18

(1) Facturile şi documentele de plată se transmit de operator la adresa ……………………………..………........ . 

(2) Modalitatea de transmiterii a facturii convenită de părţile contractante este: prin delegat / prin poştă / prin ridicarea de la operator. 

(3) În cazul în care transmiterea facturii se face prin poştă, factura expediată prin poştă se va considera primită şi confirmată de utilizator în 2 zile faţă de data ştampilei aplicată de Compania Naţională Poşta Română, pe borderoul de prezentare a plicurilor cu facturi, în cazul în care plicul conţinând factura nu a fost returnat de instituţia sus menţionată.

(4) Persoana de contact stabilită de utilizator este …………………………………………….. şi poate fi contactată la adresa …………………………………………………….…….. şi telefonul …………………… .

    CAP. VII

    Răspunderea contractuală

    ART. 19

    (1) Pentru neexecutarea în tot sau în parte a obligaţiilor contractuale prevăzute în prezentul contract, părţile răspund conform prevederilor Codului civil, ale Codului comercial şi ale celorlalte acte normative în vigoare.

    (2) Dacă sumele datorate, inclusiv penalităţile nu au fost achitate în termen de 30 zile calendaristice de la data înscrisă pe factură, operatorul poate suspenda, rezilia executarea contractului cu un preaviz de 5 zile lucrătoare.  
    (3) Reluarea prestării serviciului se va face în termen de maximum 3 zile de la efectuarea plăţii, cheltuielile aferente suspendării, respective reluării prestării serviciului, se suportă de utilizator.
    (4) Refuzul total sau parţial al utilizatorului de a plăti o factură emisă de operator va fi comunicat acestuia în scris, în termen de 10 zile de la data primirii facturii.

    CAP. VIII

    Forţa majoră

    ART. 20

(1)    Niciuna dintre părţile contractante nu răspunde de neexecutarea la termen sau de executarea în mod necorespunzător, total ori parţial, a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră.

(2) Forţa majoră este orice eveniment extern, imprevizibil, absolut invincibil şi inevitabil şi exclude în întregime angajarea răspunderii, dacă a fost cauza exclusivă a prejudiciului.
(3) Operatorul nu raspunde de realizarea serviciului în următoarele cazuri de forţă majoră:

a) Evenimente naturale incontrolabile ( cutremur, erupţia unui vulcan, furtună, inundaţie, incendiu, orice alte catastrofă naturală,etc.)

b) Evenimente sociale (război, atentat terorist, lovitură de stat, greve, instituirea stării de necesitate, orice alte evenimente sociale asimilate forţei majore, etc);

c) Evenimente de natură medicală, sănătate publică, siguranţa alimentelor şi sanitar veterinare [ex.interdicţie de circulaţie (cazuri de gripă aviară, Boala limbii albastre, epidemii, pandemii, etc),etc];
d) Orice alte cazuri asimilate forţei majore în conformitate cu legislaţia în vigoare.
    (4) Partea care invocă forţa majoră este obligată să notifice în termen de 5 zile celeilalte părţi producerea evenimentului şi să ia toate măsurile în vederea limitării consecinţelor acestuia, tot astfel se va proceda la încetarea acestuia.

    (5) Dacă în termen de 15 zile de la producere evenimentul respectiv nu încetează, părţile au dreptul să notifice încetarea de plin drept a prezentului contract, fără ca vreuna dintre părţi să pretindă daune-interese.

    CAP. IX

    Litigii

    ART. 21

    Părţile convin ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.

    ART. 22

    În cazul în care nu este posibilă rezolvarea litigiilor pe cale amiabilă, părţile se pot adresa instanţelor judecătoreşti române competente.

    CAP. X

    Alte clauze

    ART. 23

    În condiţiile nerespectării de către utilizator a prevederilor enunţate la art.10 lit.c), acesta nu se va putea preleva în nicio situaţie, inclusiv în faţa instanţelor de judecată, de neplata contravalorii serviciilor prestate, din culpa operatorului.  

    ART. 24

(1) Colectarea în containere şi recipiente a deşeurilor menajere şi similare se realizează pentru 2 fracţii respectiv umed şi uscat astfel:

a) Fracţia umedă: deşeurile reziduale şi deşeurile biodegradabile sunt de tip:

1. resturi de carne şi peşte, gătite sau proaspete;  
2. resturi de produse lactate (lapte, smântână, brânză, iaurt, unt, frişcă);

3. ouă întregi;  
4. grăsimi animale şi uleiuri vegetale (în cazul în care nu se colectează separat);

5. excremente ale animalelor de companie;  
6. scutece/tampoane;  
7. cenuşă de la sobe (dacă se ard şi cărbuni);  
9. lemn tratat sau vopsit;  
10. conţinutul sacului de la aspirator;  
11. mucuri de ţigări;  
12. veselă din porţelan/sticlă spartă, geamuri sparte.  
13. resturi de fructe şi de legume proaspete sau gătite;

14. resturi de pâine şi cereale;  
15. zaţ de cafea/resturi de ceai;  
16. păr şi blană;  
17. haine vechi din fibre naturale (lână, bumbac, mătase) mărunţite;

18. coji de ouă;  
19. coji de nucă;  
20. cenuşă de la sobe (când se arde numai lemn);  
21. rumeguş, fân şi paie;  
23. plante de casă;  
24. bucăţi de lemn mărunţit;  
25. ziare, hârtie, carton mărunţite, umede şi murdare.  
b) Fracţia uscată: deşeurile reciclabile de tip hârtie şi carton, curate şi mărunţite, deşeurile reciclabile din material de tip plastic, metal şi textile, deşeurile reciclabile din material de tip sticlă albă/colorată nefiind permis amestecul sticlei cu deşeuri din materiale de tip porţelan/ceramică;

(2) Deşeurile biodegradabile destinate compostării/digestiei anaerobe se vor colecta separat şi se vor transporta separat, după metoda “din uşă în uşă”, dacă în cadrul propriei gospodării nu se poate realiza compostarea individuală ca prim pas pentru gestionarea deşeurilor biodegradabile. 

(3) Pentru colectarea deşeurilor din lemn şi ambalaje şi deşeurilor de echipamente electrice şi electronice (D.E.E.E.), deşeuri de baterii şi acumulatori, ulei vegetal uzat şi deşeuri voluminoase, inclusiv saltele şi mobilă, operatorul serviciului de salubrizare activitatea de colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat va prezenta autorităţii administraţiei publice locale care va aduce la cunoştinţa celor interesaţi, un program de colectare trimestrială, din poartă în poartă, pentru aceste deşeuri

(4) Persoanele fizice care deţin în gospodărie uleiuri vegetale folosite sunt obligate să predea cu titlu gratuit întreaga cantitate numai operatorilor economici autorizaţi să desfăşoare activităţi de salubritate, colectare, valorificare şi/sau de eliminare a uleiurilor uzate

(5)Fără a adduce atingere niciunei alte clause din prezentul document, legile naţionale privind protecţia datelor şi Regulamentului General privind Protecţia Datelor(GDPR) UE 2016/679(actualizat), se aplică prezentului acord conform prevederilor legale şi vor fi respectate de către fiecare dintre părţi (în calitate de operatori de date), după cum este aplicabil. Fiecare parte va utiliza, şi se va asigura cu privire la folosirea datelor în scopul îndeplinirii contractului.

(6)În cazul în care una dintre părţi acţionează ca persoană împuternicită de operator prelucrând date cu caracter personal în conformitate cu legile aplicabile privind protecţia datelor, parţile vor încheia un acord de prelucrare a datelor în conformitate cu cerinţele GDPR sau echivalentul acestora pentru a asigura conformitatea unei astfel de prelucrări cu prevederile legale.

(7) La finalizarea contractului, partea care a primit date cu caracter personal, la cererea scrisă a părţii care le-a divulgate(acţionând în mod rezonabil), va returna părţii care le-a divulgate toate datele cu caracter personal primit, precum şi rezultatele prelucrării acestor date şi va şterge toate copiile acestora, cu excepţia cazului în care există o obligaţie legală de retenţie a acestora. În timpul executării contractului şi pe durata oricărei perioade de retenţie suplimentare aplicabile, partea care primeşte date, va: i)proteja datele cu caracter personal ale părţii care le divulge prin măsuri de Securitate conforme cu stadiul actual al dezvoltării tehnologiei şi va ii) restricţiona accesul la date numai pentru personalul instruit care este supus unor obligaţii de confidenţialitate corespunzătoare.
(8) Toate obligaţiile de la alin(5)-(7) vor rămâne în vigoare şi după finalizarea sau încheierea contractului.
(9)_______________________________________________________________________________________________________________________________________________________________________________________(Clauzele introduse vor fi stabilite de comun acord între cele două părţi).

    CAP. XI

    Dispoziţii finale

    ART. 25

    În toate problemele care nu sunt prevăzute în prezentul contract părţile se supun prevederilor legislaţiei specifice în vigoare, ale Codului civil, Codului comercial şi ale altor acte normative incidente.

    ART. 26

    Prezentul contract se poate modifica cu acordul părţilor, prin acte adiţionale.

    ART. 27

    Anexele fac parte integrantă din prezentul contract.

    ART. 28

    Prezentul contract a fost încheiat în două exemplare, câte unul pentru fiecare parte, şi intră învigoare la data de ......................................................... .

         OPERATOR, 








UTILIZATOR,




………………………..

      
………………………………………





………………………..
Anexa nr. 1

la contractul de prestare a serviciului de salubrizare – activitatea de colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat – din data de ………….……….

Puncte de colectare, ritmicitate ridicare deşeuri, dotare cu recipienţi

	Nr. crt.
	Punct de colectare (adresa)
	Nr. pers.
	Tip recipient
	Nr. recipient
	Frecvenţă/Ritmicitate serviciu/ interval orar

	1.
	
	
	
	
	

	
	
	
	
	
	

	
	
	
	
	
	


OPERATOR, 








UTILIZATOR,










………………………..

      







………………………………………

Anexa nr. 2

la contractul de prestare a serviciului de salubrizare – activitatea de colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat – din data de …….…..………….
	Nr. crt.
	Denumirea serviciului
	u.m.
	Tarife*
(lei/pers/lună)
	Baza legală

	1.
	Activitatea de colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat

	lei/pers/lună
	Cf facturii
	HCL nr _____ din data de ____________


OPERATOR, 








UTILIZATOR,










………………………..









………………………………………

     ..................... 

Anexa nr. 3

A. Legislaţia aplicabilă – cu modificările şi completările ulterioare
	Nr. crt.
	Indicativul actului normativ sau tehnic
	Denumirea actului normativ sau tehnic

	1.
	Legea nr.101/2006 
	Legea serviciului de salubrizare a localităţilor

	2.
	Legea nr.51/2006 
	Legea serviciilor comunitare de utilităţi publice

	3.
	OUG 92/2021 privind regimul deşeurilor
	OUG privind regimul deşeurilor

	4.
	H.G. nr. 349/2005
	Hotărâre privind depozitarea deşeurilor

	5.
	H.G. nr. 856/2002
	Hotărâre privind evidenţa gestiunii deşeurilor şi pentru aprobarea listei cuprinzând deşeurile, inclusive deşeurile periculoase

	6.
	Ordin al preşedintelui A.N.R.S.C. nr.109/2007 
	Norme metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor

	7.
	Ordin al preşedintelui A.N.R.S.C. nr.112/2007 
	Contractul cadru de prestare a serviciului de salubrizare a localităţilor

	8.
	HCL PÂRSCOV nr.___/_____
	HCL privind organizarea serviciului public de salubrizare al comunei PÂRSCOV, judeţul BUZĂU


B. Deşeuri care nu sunt permise în rampă
În conformitate cu ordonanţa 2 / 2021 privind depozitatea deşeurilor, H.G. nr. 856/2002 privind evidenta gestiunii deşeurilor şi pentru aprobarea listei cuprinzând deşeurile, inclusiv deşeurile periculoase şi Planul Naţional de Gestionare a Deşeurilor, aprobat prin HG 942/20.12.2017 nu sunt permise în rampă a următoarele deşeuri:
· Deşeuri tehnologice rezultate din abatoare, carmangerii, etc;

· Animale decedate înainte de sacrificare, de la abatoare, carmangerii, etc;

· Cadavrele animalelor de la ecarisaj;

· Reziduuri petroliere rezultate din spălarea cisternelor;

· Pesticide şi alte substanţe toxice periculoase;

· Reziduuri în stare lichidă şi semilichidă;

· Deşeuri spitaliceşti;

· Deşeuri menajere uşor inflamabile.

OPERATOR, 








UTILIZATOR,










………………………..

      







………………………………………

     ..................... 

